Document ID: /roh_data/filtered/fineweb-2-filterrobots_roh.jsonl.gz/44451

Ils products regiunals che l'organisaziun Alpinavera promova survegnan ina scala dad ampla. Cun marcar las mangiativas cun ina scala dad A fin E vegnian ils products valitads tenor l'effect sin l'ambient e la persistenza, scriva l'Uffizi chantunal per agricultura. Valità hajan ins durant l'entir mais d'avrigl 2'400 products regiunals dal Grischun, da l'Uri, da la Glaruna e dal Tessin, uschia communitgescha il chantun.
Per far quella valitaziun han Alpinavera en collavuraziun cun Beelong introduì l'uschenumnà eco-score. Questa indicaziun duai valitar, tge effect che las victualias han sin l'ambient e quant persistentas ch'ellas èn.
Alpinavera
Alpinavera è ina plattafurma da marketing e da communicaziun che s'engascha dapi plirs onns per ina producziun persistenta e per in consum persistent. Ella è ultra da quai ina da quatter organisaziuns surregiunalas che vegnan sustegnidas da la Confederaziun e dal chantun e che promovan la vendita da products regiunals.